
Par Lejasciema pagasta nekustamā īpašuma “Andriņi” sastāva grozīšanu, jauna nekustamā īpašuma nosaukuma piešķiršanu un nekustamā īpašuma lietošanas mērķa maiņu

[bookmark: _Hlk126657802][bookmark: _Hlk205400930][bookmark: _Hlk242255528]Izskatīts [...] vārdā uz Latgales apgabaltiesas zvērinātas notāres Anetes Freibergas 2026.gada 2.septembrī izdotas pilnvaras (reģistra Nr.3482) pamata, 2026.gada 6.oktobra iesniegums (Gulbenes novada pašvaldībā saņemts 2026.gada 6.oktobrī un reģistrēts ar Nr. GND/5.13.3/26/2502-B) ar lūgumu piešķirt nosaukumu nekustamajam īpašumam, kas tiks izveidots no nekustamā īpašuma “Andriņi”, Lejasciema pag., Gulbenes nov., kadastra numurs 50640050177, atdalot zemes vienību ar kadastra apzīmējumu 50640060065 7,80 ha platībā.
[bookmark: _Hlk242256509][bookmark: _Hlk238736045][bookmark: _Hlk240266852]Saskaņā ar Vidzemes rajona tiesas Lejasciema pagasta zemesgrāmatas nodalījumu Nr. 506 nekustamā īpašuma “Andriņi”, Lejasciema pag., Gulbenes nov., kadastra numurs 50640050177, kas sastāv no divām zemes vienībām ar kadastra apzīmējumiem 50640050177 12,00 ha platībā, 50640060065 7,80 ha platībā,  īpašuma tiesības ir nostiprinātas Dzintaram Baltaus, personas kods 191066–12567, pamatojoties uz tiesneses Lolitas Marovskas 2024.gada 26.septembra lēmumu (žurnāls Nr. 300007638082). 
[bookmark: _Hlk242256525]Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienībai ar kadastra apzīmējumu 50640060065 7,80 ha platībā noteikts nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101).
Saskaņā ar NĪVKIS datiem zemes vienībai ar kadastra apzīmējumu 50640060065 7,80 ha platībā zemes lietošanas veidi ir: meži – 7,60 ha platībā un zeme zem ceļiem – 0,20 ha platībā.
Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Šā likuma 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Nekustamā īpašuma valsts kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.
Ministru kabineta 2012.gada 10.janvāra noteikumu Nr. 50 “Vietvārdu informācijas noteikumi” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai pieteikumu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Atzinumu Valsts valodas centrs sniedz šo noteikumu 16. punktā minētajā termiņā un kārtībā.
[bookmark: _Hlk240266422]Gulbenes novada pašvaldība ir saņēmusi Valsts valodas centra 2026.gada 20.oktobra atzinumu Nr. 1-16.1/571 (Gulbenes novada pašvaldībā saņemts 2026.gada 20.oktobrī un reģistrēts ar Nr. GND/4.18/26/3958-V), kurā vietvārds “Jaunandriņi” atzīts par atbilstošu piešķiršanai nekustamajam īpašumam, kas tiks izveidots, atdalot no nekustamā īpašuma “Andriņi”, Lejasciema pagastā, Gulbenes novadā, kadastra numurs 50640050177, zemes vienību ar kadastra apzīmējumu 50640060065 7,80 ha platībā.
Ministru kabineta 2006. gada 20. jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 17.6.apakšpunkts nosaka, ka lietošanas mērķa maiņu ierosina, ja iepriekš noteiktais lietošanas mērķis un tam piekrītošā zemes platība neatbilst šo noteikumu II1 vai IV nodaļā minētajām prasībām. Šo noteikumu 18.punkts nosaka, ka lietošanas mērķa noteikšanu vai maiņu šo noteikumu 16. vai 17. punktā minētajos gadījumos mēneša laikā ierosina nekustamā īpašuma īpašnieks vai, ja tāda nav, – tiesiskais valdītājs, valsts vai vietējās pašvaldības zemei – tās lietotājs vai, ja tāda nav, – nomnieks vai apbūves tiesīgais; lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija. Saskaņā ar šo noteikumu 30.punktu lauku teritorijās zemes vienībai, kas neatbilst šo noteikumu II1 nodaļas regulējumam un kuru izmanto tikai lauksaimniecībai, mežsaimniecībai un ūdenssaimniecībai, nosaka vienu lietošanas mērķi. Lai noteiktu lietošanas mērķi, nosaka zemes vienībā dominējošo ekonomisko darbību, salīdzinot zemes lietošanas veidu platības meža zemei, zemei zem ūdeņiem un lauksaimniecībā izmantojamai zemei. Uz zemes vienības esošai dzīvojamo ēku un palīgēku vai lauku saimniecību nedzīvojamo ēku apbūvei atsevišķi nenosaka lietošanas mērķi no lietošanas mērķu klases “Apbūves zeme”.
[bookmark: _Hlk174095854]Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, 19.panta 1.punktu, 32.panta pirmo daļu, 33.panta 4.punktu, Ministru kabineta 2012.gada 10.janvāra noteikumu Nr.50 “Vietvārdu informācijas noteikumi” 16.1 punktu, Valsts valodas centra 2026.gada 20.oktobra atzinumu Nr. 1-16.1/571, Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 17.6.apakšpunktu, 18., 30.punktu un atklāti balsojot: ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
[bookmark: _Hlk242256856]1. PIEŠĶIRT nosaukumu “Jaunandriņi” nekustamajam īpašumam, kas tiks izveidots, atdalot no nekustamā īpašuma “Andriņi”, Lejasciema pagastā, Gulbenes novadā, kadastra numurs 50640050177, zemes vienību ar kadastra apzīmējumu 50640060065 7,80 ha platībā.
2. MAINĪT zemes vienībai ar kadastra apzīmējumu 50640060065 7,80 ha platībā nekustamā īpašuma lietošanas mērķi no – zeme, uz kuras galvenā saimnieciskā darbība ir lauksaimniecība (NĪLM kods 0101), uz – zeme, uz kuras galvenā saimnieciskā darbība ir mežsaimniecība (NĪLM kods 0201).
3. Lēmumu nosūtīt [...].     

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētāja vietnieks			G.Babris

